钦定古今图书集成/历象汇编/岁功典/第077卷 > 九日侍宴乐游苑〈为西封侯作〉何逊
## 钦定古今图书集成/历象汇编/岁功典/第077卷 > 九日侍宴乐游苑〈为西封侯作〉何逊

皇德无馀让，重规袭帝勋。垂衣化比屋，眷顾慎为君。
翾飞悦有道，卉木荷平分。宸襟动时豫，岁序属凉氛。
城霞旦晃朗，槐雾晓氤氲。鸾舆和八袭，凤驾启千群。
羽觞懽湛露，佾舞奏承云。禁林终宴晚，华池物色曛。
疏树翻高叶，寒流聚细纹。晴轩连瑞气，同。〈一作飞〉惹御
香芬。日斜迢递宇，风起嵯峨云。运偶参侯服，恩洽厕
朝闻。于焉藉多幸，岁暮仰游汾。